12. Budapesti Nemzetközi Cirkuszfesztivál
A 12. Budapesti Nemzetközi Cirkuszfesztivál (angolul: 12th International Circus Festival of Budapest) 2018. január 8. és 14. között került megrendezésre Budapesten, a Fővárosi Nagycirkuszban. Az „A” műsorra január 9-én és 13-án, a „B” műsorra január 10-én és 11-én került sor, míg a gálaműsort január 14-én tartották.
A nemzetközi seregszemlét a Győztesek karneválja a cirkuszban című előadás követte, amely 2018. január 19. és március 11. között, hetente nyolc alkalommal volt látható a Fővárosi Nagycirkusz porondján.

A fesztivál programja
A hagyományokkal ellentétben a fesztivál öt helyett hét napos volt: 2018. január 8. és 14. között tartották, így ez volt a leghosszabb seregszemle a rendezvény történetében. Ez idő alatt a versenyprogramban tizennégy ország artistaművészei léptek a közönség és a zsűri elé két műsorban, három-három előadásban. 
Ezen kívül első alkalommal rendeztek éjszakába nyúló modern, összművészeti műsort Lyrical Circus Late-Night Show (magyarul: Késő esti költői cirkusz) címmel, amelyen olyan külföldi és magyar cirkuszművészeti műsorszámok – etűdök – kerültek bemutatásra, amelyek önmagukban történeteket meséltek el. Az eseménysort a zárónapi gálaelőadás zárta, ahol átadták a fesztivál nagydíjait: az Arany, az Ezüst és a Bronz Pierrot-díjakat.
2017. szeptember 6-án jelentették be a fesztivál előadásainak időpontjait:
Dátum	Időpont	Program	Helyszín
2018. január 8., hétfő	17:00	„250 év cirkusz – 250 méter cirkuszművészet” kiállítás megnyitó	Fővárosi Nagycirkusz
	17:30	A modern cirkusz atyja filmbemutató	
	20:00	Egyenes labirintus	MACIVA Művésztelep
2018. január 9., kedd	19:00	„A” műsor	Fővárosi Nagycirkusz
2018. január 10., szerda	19:00	„B” műsor	
	19:00	Maski Cubed	Nemzeti Színház
2018. január 11., csütörtök	15:00	„B” műsor	Fővárosi Nagycirkusz
	19:00	„B” műsor	
	19:00	Várkert Varieté	Várkert Bazár
2018. január 12., péntek	15:00	Newcomer Show	Fővárosi Nagycirkusz
	19:00	Irány Rio!	Várkert Bazár
	22:00	Lyrical Circus Late-Night Show	Fővárosi Nagycirkusz
2018. január 13., szombat	11:00	„A” műsor	
	15:00	„A” műsor	
	15:00	PlanSHET & Quartet DEKRU	Várkert Bazár
2018. január 14., vasárnap	19:00	Gálaműsor (díjátadóval)	Fővárosi Nagycirkusz
Kísérőprogramok
A fesztivál ideje alatt a versenyprogram előadásaival párhuzamosan több kísérőprogramot rendeztek külső helyszíneken.
* Egyenes labirintus (Straight Labyrinth) (Magyarország) – MACIVA Művésztelep, 2018. január 8. 20:00
A műsor olyan összművészeti előadás volt, melyben a cirkusz, a színház, az irodalom, a mozgás és a zene találkozott. Az előadás alapjául Yonderboi Egyenes labirintus című hanganyaga, valamint Pilinszky János azonos című verse szolgált. Ezen kívül Weöres Sándor, Szép Ernő, Karinthy Frigyes, Ady Endre és William Shakespeare költeményei szólaltak meg, melyek emlékeket, asszociációkat hívtak elő egy idősödő bohócból. Az előadás rendezője Hegymegi Máté, szereplői Biritz Ákos, Buda Balázs, Farkasházi Ildikó, Fehér Ádám, Kassai Benjamin, Németh Kamilla Sába, Rieberger Norbert, Rieberger-Kiss Borbála, Szoó Regina, valamint Gyabronka József és Pető Kata voltak.
* Maski Theatre: Maski Cubed (Ukrajna) – Nemzeti Színház, Gobbi Hilda Színpad, 2018. január 10. 19:00
Az odesszai társulat előadásában a commedia dell’arte, az abszurd színház, a pantomim, a komédia és a bohóctréfa elemeit keverte.
* Várkert Varieté (Magyarország) – Várkert Bazár, 2018. január 11. 19:00
A műsorban fellépett Kőhalmi Ferenc, bűvész és konferanszié; Galambos Ferenc, bűvész; Méhes Csaba, komikus és pantomimművész; Golden Power, erőemelő duó; Rob és Andrea Alton BMX és aerial ring számukkal, valamint Sebastian & Krisztina quick change dance produkciójukkal.
* Méhes Csaba és a Brass in the Five: Irány Rio! (Magyarország) – Várkert Bazár, 2018. január 12. 19:00
Az előadás egy világ körüli utazást mesélt el Méhes Csaba komikus és pantomimművész és a Brass in the Five rézfúvós kvintett előadásában.
* PlanSHET: PinUp & Quartet DEKRU: Light Souls (Ukrajna) – Várkert Bazár, 2018. január 13. 15:00
A kijevi artistaiskola két diákcsapata, a hat lányból álló PlanSHET formáció és az egy lány és három fiú alkotta Quartet DEKRU közös, komikus pantomim előadással lépett fel.
Bár nem a fesztivál ideje alatt, de annak programjához kapcsolóan január 18-án és 19-én a Trafóban a francia Cie Defracto duó lépett fel Flaque című újcirkuszi előadásával. 
A fesztivál fellépő művészei
Az „A” műsort 2018. január 9-én, kedden 19 órakor és január 13-án, szombaton 11 és 15 órakor mutatták be a Fővárosi Nagycirkuszban. Az előadás hossza szünettel együtt körülbelül három óra volt. A zsűri bemutatására a negyedik műsorszám után került sor. A nemzetközi, szakmai zsűri szavazatai alapján a legjobbak bekerültek a gálaműsorba. Összesen 14 produkció került bemutatásra.
A műsort a következő produkciók nyitották meg:
* Richter Flórián és Richter Kevin – lovas akrobataszám (Magyarország)
* Rippel Brothers – handstand a levegőben (Magyarország)
#	Előadó	Szám	Ország
01	Las Bellas Chicas	kínai rúdszám	Kuba
02	Duo Cardio	perzs szám	Mexikó
03	Whitout Socks	bohóctrió	Oroszország
04	Agustín Viglione	buborékszám	Argentína
05	Duo Solys	handstand	Kuba
06	Whitout Socks	bohóctrió	Oroszország
07	Nomuna	hand voltige	Mongólia
08	Duo Supka	zsonglőrszám	Csehország
09	Whitout Socks	bohóctrió	Oroszország
10	Ádám és Benjámin	kínai rúdszám	Magyarország
11	Rafał Walusz	bűvész	Lengyelország
12	Hametov Family	gurtniszám	Üzbegisztán
13	Whitout Socks	bohóctrió	Oroszország
14	Chinese National Acrobatic Troupe – Gorgeous Girls	diabolo	Kína
A műsort hagyományosan a finálé zárja, ahol a fellépő művészek még egyszer felvonulnak.
A fesztivál díjazottjai
Díj	Nyertes	Ország	Szám
? Arany Pierrot	Chinese National Acrobatic Troupe	Kína	esernyő–zsonglőr szám
	Nomuna	Mongólia	ugródeszkaszám
? Ezüst Pierrot	Andrejs Fjodorovs	Lettország	kutya– és galambszám
	Duo Funcoholics	Oroszország	kínai rúdszám
	Whitout Socks	Oroszország	bohóctrió
? Bronz Pierrot	Ádám és Benjámin	Magyarország	kínai rúdszám
	Vodyanik Group: Gallea Act	Oroszország	levegőszám
	Stanislav Vysotskyi	Ukrajna	zsonglőr
	Duo Solys	Kuba	handstand
A nemzetközi szakértőkből álló zsűri döntése alapján a 12. Budapesti Nemzetközi Cirkuszfesztivál fődíjat, az Arany Pierrot-díjat a mongol Nomuna csoport és a kínai Chinese National Acrobatic Troupe nyerte. Mongol produkciónak ez először sikerült a fesztivál története során, míg Kínának hatodszorra.
A 2018-as fesztiválon a két arany díj mellett három ezüst és négy bronz díjat osztottak ki. Ezüst Pierrot-díjat kapott Andrejs Fjodorvskutya és galamb számáért Lettországból, az orosz Duo Funcoholics kínai rúdszámáért és a Without Socks orosz bohóctrió. Érdekesség, hogy lett versenyző először vehetett át díjat a fesztiválon.
A zsűri bronz díjjal tüntette ki a versenyprogram egyetlen magyar produkcióját, Fehér Ádámot és Kassai Benjámint kínai rúdszámukért, az orosz Group Gallea-t levegőszámukért, az ukrán Stanislav Vysotskyit zsonglőr számáért és a kubai Duo Solysthandstand számukért. Magyarország nyolcadik bronz díját szerezte, összesen pedig így már a magyar artisták tizenkét díjat szereztek a megmérettetésen.

